Νικόλαος Λουδοβίκος

Ο π. Νικόλαος Λουδοβίκος (γενν.: 1959, Βόλος), είναι θεολόγος, φιλόσοφος, ψυχολόγος, Καθηγητής Πανεπιστημίου και συγγραφέας. Υπήρξε, μέχρι το 2022, Καθηγητής δογματικής και φιλοσοφίας στην Ανώτατη Εκκλησιαστική Ακαδημία Θεσσαλονίκης, Διευθυντής Θεολογικών και Ιερατικών Σπουδών και πρώην Πρόεδρος της Ακαδημίας. Το 2022-23 υπήρξε Καθηγητής Δογματικής στην Ανώτατη Εκκλησιαστική Ακαδημία Αθηνών. Από το 2023 είναι Καθηγητής Θρησκειολογίας και Ερμηνευτικής της Θρησκείας στο Παιδαγωγικό Τμήμα Δημοτικής Εκπαίδευσης του Πανεπιστημίου Ιωαννίνων. Υπήρξε επίσης επισκέπτης Καθηγητής στο Πανεπιστήμιο της Ουαλίας (2006-2008), και Διδάσκων Ερευνητής στο Πανεπιστήμιο του Winchester, UK (2009-2020). To 1999 εξελέγη Lecturer in Systematic Theology στο Ινστιτούτο Ορθόδοξων Χριστιανικών Σπουδών του Cambridge και από το 2007 μέχρι σήμερα είναι Επισκέπτης Καθηγητής του Ινστιτούτου. Από το 2018 μέχρι σήμερα είναι επίσης Επισκέπτης Καθηγητής στη Θεολογική Σχολή του Πανεπιστημίου του Balamand στο Λίβανο, ενώ έχει εργαστεί στο ερευνητικό κέντρο για τον αρχέγονο χριστιανισμό Tyndale House του Κέμπριτζ, έχει διδάξει και δώσει σεμινάρια στο Κέντρο Προχωρημένων Θεολογικών και Θρησκευτικών Σπουδών (C.A.R.T.S.) της Θεολογικής Σχολής του Πανεπιστημίου του Κέμπριτζ, στο Πανεπιστήμιο του Ντάραμ και μέχρι σήμερα έχει δώσει διαλέξεις σε περίπου 30 Πανεπιστήμια και Ερευνητικά Κέντρα. Επίσης είναι έγγαμος πρωτοπρεσβύτερος της Ορθόδοξης εκκλησίας.

Ο π. Λουδοβίκος έχει σπουδάσει ψυχολογία, παιδαγωγική, θεολογία και φιλοσοφία στην Αθήνα, τη Θεσσαλονίκη, το Παρίσι (στην Σορβόνη -Paris IV, και στο Καθολικό Ινστιτούτο του Παρισίου) και το Κέμπριτζ.

Έχει ξεχωριστή επιρροή στην σύγχρονη ορθόδοξη θεολογική σκέψη, και είναι συγγραφέας βιβλίων όπως τα:

Ο Τεχνοπίθηκος και η Αλήθεια: Ερμηνευτική της Θρησκείας στον Καιρό της Τεχνητής Νοημοσύνης, Αρμός 2024 
Μαξίμου του Ομολογητού τα Κεφάλαια Περί Αγάπης, Εισαγωγή στη θεολογία Μαξίμου του Ομολογητού και Θεολογικά Σχόλια, Ιερά Μονή Βατοπαιδίου 2024
Να ξανασκεφτούμε τον Ανθρωπισμό, Εναλλακτικές Εκδόσεις 2024
Αφανής αρμονία: Μεταφυσική Ιστορία της αρχαίας Ελληνικής φιλοσοφίας, Αρμός 2021
Αναλογικές Ταυτότητες: Πατερικές πηγές επανερμηνείας του ελληνο-δυτικού εαυτού, Εν Πλω 2020
Η ανοικτή ιστορία και οι εχθροί της: Η άνοδος του Βελούδινου Ολοκληρωτισμού, Αρμός 2020
Η Ιστορία της Αγάπης του Θεού, Ι.Μ. Βατοπαιδίου, 2015
Ο Μόχθος της Μετοχής: Είναι και Μέθεξη Στον Θωμά Ακινάτη και τον Γρηγόριο Παλαμά, Αρμός 2010
Οι τρόμοι του προσώπου και τα βάσανα του έρωτα: κριτικοί στοχασμοί για μια μετανεωτερική θεολογική οντολογία, Αρμός 2009
Θεοποιία: η μετανεωτερική θεολογική απορία, Αρμός 2007
Ορθοδοξία και εκσυγχρονισμός: Βυζαντινή εξατομίκευση, κράτος και ιστορία, στην προοπτική του ευρωπαϊκού μέλλοντος, Αρμός 2006
Ψυχανάλυση και ορθόδοξη θεολογία: περί επιθυμίας, καθολικότητας και εσχατολογίας, Αρμός 2003
Θεολογική ιστορία της αρχαίας ελληνικής φιλοσοφίας, Πουρναράς 2003
Η αποφατική εκκλησιολογία του ομοουσίου:  Η αρχέγονη Εκκλησία σήμερα, Αρμός 2002
Η κλειστή πνευματικότητα και το νόημα του εαυτού: ο μυστικισμός της ισχύος και η αλήθεια της φύσεως και του προσώπου, Ελληνικά Γράμματα 1999
Η Ευχαριστιακή Οντολογία, Δόμος 1992.

Στα Αγγλικά έχουν εκδοθεί τα εξής πρωτότυπα έργα:

Analogical Identities: The Creation of the Christian Self. Vol.II: Intermeaningfulness: Self-catholicization, Meta-narcissism and Christian Theology, Brepols 2024 
Analogical Identities: The Creation of the Christian Self. Vol.I: Beyond Spirituality and Mysticism in the Patristic Era, Brepols 2019
Church in the Making. St Vladimir's Seminary Press 2016


Βιβλία και άρθρα του έχουν δημοσιευθεί σε δέκα γλώσσες.

Επίσης, είναι γνωστός και για τις χριστιανικές ομιλίες του.

Εξωτερικοί σύνδεσμοι
 Σύντομο βιογραφικό και βιβλιογραφία του π. Νικολάου Λουδοβίκου στην ιστοσελίδα του Πανεπιστημίου του Γουίντσεστερ
Αρθρογραφία  και Οπτικοακουστικό υλικό του π. Νικολάου Λουδοβίκου στην ιστοσελίδα "Αντίφωvo"
Χριστιανικές ομιλίες από τον π. Νικόλαο Λουδοβίκο στην ιστοσελίδα του Ι.Ν. Ζωoδόχου Πηγής Βαρειάς Μυτιλήνης
Συλλογή άρθρων του π. Νικολάου Λουδοβίκου στο Αντίβαρο
 Το πρόβλημα του κακού από τον Αυγουστίνο στη σύγχρονη Γενετική Πηγή: Περιοδικό "Σύναξη", τεύχος 95, Απρ - Ιουν 2005 
 Η εξατομίκευση του θανάτου και η ευθανασία: Αναζητώντας το θεολογικό μίτο , Η Ιερά Σύνοδος της Εκκλησίας της Ελλάδος, Επιτροπή Βιοηθικής
 Επισκοπομονισμός και Λαϊκισμός στην Ορθόδοξη Παράδοση, Ακαδημία Θεολογικών Σπουδών, 22 Ιανουαρίου 2005
 Να μην χάσουμε τα πάθη. Να τα μεταβάλουμε, Αναδημοσίευση από το περιοδικό ΑΝΤΙ, 13.1.2007
 Βάζουμε στη θέση του Θεού φαντασιώσεις για Ισχύ και Κυριαρχία, Συνέντευξη με τον π. Νικόλαο στην Ελευθεροτυπία - 23/04/2008
 Παραπομπές 

Κατηγορία:Έλληνες θεολόγοι
Κατηγορία:Έλληνες πανεπιστημιακοί του 20ού αιώνα
Κατηγορία:Έλληνες συγγραφείς του 20ού αιώνα